MUNICIPIUL CRAIOVA
CONSILIUL LOCAL AL MUNICIPIULUI CRAIOVA    
HOTĂRÂREA NR. 239
privind mandatarea Primarului Municipiului Craiova, de a susţine şi a vota în Adunarea Generală a Asociaţilor a Asociaţiei de Dezvoltare Intercomunitară Oltenia ordinea de zi
Consiliul Local al Municipiului Craiova, întrunit în şedinţa ordinară din 29.11.2012.


Având în vedere raportul nr. 160829/2012 întocmit de Direcţia Servicii Publice, prin care se propune mandatarea Primarului Municipiului Craiova, de a susţine şi a vota în Adunarea Generală a Asociaţilor a Asociaţiei de Dezvoltare Intercomunitară Oltenia ordinea de zi şi rapoartele comisiilor de specialitate ale Consiliului Local al Municipiului Craiova nr.144, 146, 148, 149 şi nr.150/2012; 
În conformitate cu prevederile Legii nr. 51/2006 a serviciilor comunitare de utilităţi publice, modificată şi completată şi  Legii nr. 241/2006 privind serviciul de alimentare cu apă şi de canalizare, modificată şi completată;

          Potrivit Hotărârii Consiliului Local al Municipiului Craiova nr.402/2007 prin care s-a aprobat asocierea Municipiului Craiova cu alte localităţi din judeţul Dolj şi judeţele apropiate în cadrul Asociaţiei de Dezvoltare Intercomunitară „Oltenia”; 
În temeiul art.36, alin.2, lit. d coroborat cu alin.6, lit. a, pct.14, art.37, art.45, alin.1  şi art.61 alin.2  din Legea nr.215/2001, republicată, privind administraţia publică locală;

     HOTĂRĂŞTE:
Art.1. Se aprobă mandatarea Primarului Municipiului Craiova – dna. Lia-Olguţa Vasilescu, de a susţine şi a vota în Adunarea Generală a Asociaţiei de Dezvoltare Intercomunitară Oltenia următoarea ordine de zi:

a) alegerea membrilor Consiliul Director;

b) alegerea membrilor Comisiei de Cenzori;

c) primirea de noi membri în Asociaţie;

d) modificarea Actului Constitutiv şi a Statutului Asociaţiei;

e) aprobarea Regulamentului serviciilor de alimentare cu apă şi de canalizare asigurate de operatorul regional S.C. Compania de Apă „Oltenia” S.A. actualizat;

f) modificarea Contractului de Delegare a gestiunii serviciilor publice de alimentare cu apă şi de canalizare prin act adiţional;

g) capitalizarea operatorului cu echivalentul în lei a 1 milion de euro, de către autorităţile locale, membre ale Asociaţiei de Dezvoltare Intercomunitară Oltenia, care au calitatea de acţionari ai acesteia, proporţional cu numărul de acţiuni deţinute, respectiv 3.846 mii lei, corespunzător 76,12% din capitalul social al operatorului.
Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Servicii Publice, S.C. Compania de Apă „Oltenia” S.A. şi Asociaţia de Dezvoltare Intercomunitară  Oltenia  vor aduce la îndeplinire prevederile prezentei hotărâri.
      PREŞEDINTE DE ŞEDINŢĂ,                               CONTRASEMNEAZĂ,

                                                                                                 SECRETAR,

          Marian Sorin MANDA                                          Nicoleta MIULESCU







